Hæfileikabúðir BLÍ verða haldnar um helgina á nýju gólfi í Mosfellsbæ um helgina . Hátt í 100 þátttakendur eru skráðir í búðirnar að þessu sinni . Alls verða 10 þjálfarar í búðunum um helgina en þau Ana María Vidal Bouza og Borja Gonzalez Vicente eru yfirþjálfarar . Fyrsta æfing er á föstudeginum kl. 18.00 í blaksalnum uppi að Varmá og er hópnum þar skipt niður á velli . Síðan er æft samkvæmt dagskrá en á laugardeginum mun Elsa Sæný Valgeirsdóttir , sjúkraþjálfari , blakari og blakþjálfari vera með fyrirlestur . Á sunnudag kemur svo næringafræðingurinn Birna Varðadóttir og verður með fyrirlestur beint eftir hádegismatinn . Maturinn og fyrirlestrar verða í Framhaldsskólanum í Mosfellsbæ en gistingin er í félagsmiðstöðinni Bólinu og er hægt að komast þar til frá kl. 16.00 á föstudag .